◄ලීෂාන්ගේ බ්ලොග් රෝල►: 2013
බේරේ පන්සලේ පිරිත් නූල
හාමුලා, ලොකු ආප්පොලා මැද
ඇමති මැතිවරු මැණිකෙලා
සිටිති ඉඳගෙන කුළුණු බර වී
බණ දෙසන හිමිනම දිහා
කට ඇරන් ඇස් දෙක වසා
ඔන්න ඔහොමලු බුද්ධ කාලෙත්
බුදුන් දෙසනා බණ අහන්නට
උවැසි උවැසියෝ පිරී හිටියේ
සඟ රුවන බණ දෙසනවා
පිරිස ඈණුම් අරිනවා
හොරෙන් ඇස් ඇර බලනවා
සාදු සාදු කියනවා
වතුර ටැංකිය, නූල් පන්දුව
වරු තුනක් ඇත පිරිත් කරලා
කැමති මැතිවරු ආධාර කර
නූල්, දිය බිඳු ගන්නලා
වටාපතකින් මුව වසාගෙන
හීනි දෑසින් බැල්ම දීගෙන
තුරුණුවන් ගුණ වයා ඒ හිමි
පිරිත් නූලක් බෙදනවා
වතුර උගුරක් පොවනවා
ටිකැට් පොතකුත් අදිනවා
මේ වැඩපු ලොකු සාදු නම් හරි
සිල්වත්ය දෙයියෝම බලං
කතරගම නුවරද අනුරපුර
ඉඩ කඩං ඇත ඇතිපදං
පැයක් හරියට බණක් දෙසලා
ලැබුණු පිරිකර ගණන් කරලා
පන්සලට ගෙන එන්න කියලා
ජිප් එකට හිමි වඩිනවා
සැවොම සාධූ කියනවා
හරිම සිල්වත් හිමිගේ බණ ටික
නිවං ගිය වග දැනෙනවා
හාරදාහක් මිල ගෙවා ගත්
පිරිත් නූලක් තියෙනවා
හරිම ආසා හිතෙනවා
අදහස් කුලකය: [අ]කලට ලියැවි, එකමත් එක රටක, සත්‍යාසන්න, හැපෙන කවි
• කවටයාගේ පෙම්වතී •
සුමුදු දෙතොල නැත පහසක - රහමෙර විඳ ගත්ත තී
සිනා කතා කියවා සත - ගත් රුපියල් සත මදී
සිනාසුනද වෙස් මුහුණක - කඳුළු බිව්වා නැති මදී
හඬන ඔහුට හිනැහෙන්නට - සවිය දුන්නේ නුඹද තී
ඇස් ලොකු කර ඔමරි පපා - දෙපිට කැපෙන වදනා
කියවා සත හා සමඟිණ - එකට සිනහසෙනවා
සර්කස් කඩ මුදලාලිගේ - බැල්ම නිතර වදිනා
බව කියන්නේ කොහොමද - ඈ, ඔහු ඉන් දිවි ගෙවනා
කලකට පෙර පෙම් ලෝකයේ - කිරුළු පැළඳි රජු
ඔහු උනාට, රජ මැදුරට - වැටේ රජ කඩොලු
මුදලාලිගේ රුපියල් සත - දුන්නත් දිවි සලූ
හිමි සඳ මම ඉවසන්නේ - හින්දයි නුඹ මතු
පෙම්වත නුඹ අසල ඉන්න - නැත සුදුස්ස මම
ලොවම හිනස්සා මාසෙම - ලැබෙනා සොච්චම
එක වරකින් හාන්සි වී - උපයන අන්දම
ඇසුවොත් නුඹ කෙතරම් - දුක් ගනීද මගේ පණ
අදහස් කුලකය: [අ]කලට ලියැවි, අවස්ථෝචිත, ආදර, එකමත් එක රටක, රමණය, සත්‍යාසන්න, හැරයාම්.
ඔබට ඕනේ
ප්‍රාණයක්ද/ භූමියක්ද/ ප්‍රේමයක්ද??
දෑත් පිරිමැද ඇසුවාම ඔහු
මට මතක් වූයේ ඈව
මට ඕනේ ප්‍රේමයක්
මඳක් පහදන්න දරුව..
ඌ එසේ කීවිට මම
මට "එයාව" දෙන්න
එසේ කියා ඉල්ලුවිට
රකුසු මූණක් මවාගෙන
"යකෝ තෝ ඕක
ඉල්ලන බව දන්නවා නම්
මම එන්නේ ම නෑ එලියට
මලාට"
නැවත ආපසු
යන්නට හැරී ඌ
කී ය මෙසේ මා හට
"මේ උලව්ව අතුල්ලන වේලේ උඹ
වෙන එකක් ඇතිල්ලූවා නම් තව
මෙලාකට කර්තව්ය නිම කර
සැපට නිදි නේද එහෙම ඕසෙට..?
අහෝ තනිකමක දුක...
•ඇලඩීන්•
අදහස් කුලකය: [අ]කලට ලියැවි, 18+, කවියක් පමණි පුද්ගලානුබද්ධ නැති, රමණය, සත්‍යාසන්න, හැපෙන කවි
• සුවඳ •
මට තුරුල් වී
කඩා ඉහිරවූ
ඇගේ කෙහෙරැළි අතර
ඔහුගේ සුවඳ තැවරී ඇතැයි
මට සිතේ..,
ඈ සිපගන්නා
ඔහු සුවඳ එන නිසාම
ඒ දරනු බැරිව
ඈ කණට කර මෙසේ කොඳුරමි..!!
"දුවට තියෙන්නේ අම්මගේ සුවඳ නෙවෙයි තාත්තගේ සුවඳ"
කඳුලැලි සැලේ
ප්‍රේමය මැරී සෙනේහය
උප්පත්ති ලබන්නේ මෙතැනින් යැයි
සිතේ..!
අදහස් කුලකය: අවස්ථෝචිත, අසම්පූර්ණ, ආදර, එකමත් එක රටක, වේදනා, සත්‍යාසන්න, හැපෙන කවි, හැරයාම්.
•අවසාන තීරණේ | Last Judgement•
හැමෝම කියයි උඹට
"දුප්පත් ඒ සුපිණ කෙල්ල පත්තිනි අම්මෙකි ඔබ හට"
සොරි මචන්
අකමැත්තෙන් උනත් මට කියන්න තියෙන්නේ
"මැනේජරුත් එහෙම කිව්වා"
අදහස් කුලකය: #ඕයි කවි, අරුමැසි[Fantasy], අසම්පූර්ණ, ආදර, කිසිදා නොදැකි, සත්‍යාසන්න, හැපෙන කවි
අදහස් කුලකය: [අ]කලට ලියැවි, අසම්පූර්ණ, සත්‍යාසන්න, හැපෙන කවි, හැරයාම්.
රතුපස්වල..,
රතු පස්වල
රතුපස් වල
රතු පස් වල
පස් වල රතු
වල රතු පස්
රතු වල
පස් වල
අදහස් කුලකය: [අ]කලට ලියැවි, එකමත් එක රටක, නිර්මාණාත්මක, යුද්දේ නැතුව පාලුයි, සත්‍යාසන්න
• පුනර්ජනනීය දේශපාලනය •
[කවියේ අවසාන වු තැනින් යලිදු මුලසිට කියවන්නට ගැනීම තුල ඔබට මෙහි ඇති චක්‍රීය බව පිළිබඳ අදහසක් ගනු පහසුයැ.]
මුලින්ම අසාදාරණයක් වෙනවා
ඒකට කලකිරෙනවා
පස්සේ නැගීසිටින්න හිතනවා
විරුද්ධවාදීන් දකිනවා
උන් පරාජය කරනවා
ජනතාව මේකත් දකිනවා
ඔවුන් සිතනවා
රූප දකිනවා
පුවත් කියවනවා කතා කරනවා
සිවිල් රුව මැවෙනවා
මැවෙනවා නොව තනනවා
ජන මතය ලැබෙනවා
ඔහු උඩට නගිනවා
පළා ලොව දිනනවා
අනාගතේ දකිනවා
සද්ද නැතිවම ඉන්නවා
දෙවියා උඩ ඉන්නවා
ඔහුට මෙය පේනවා
මූ පොරක් යැයි සිතනවා
ඔහුව පස්සෙන් හඹනවා
ඔහුට මෙය දැනෙනවා
දෙවි පහස මැවෙනවා
විඳිනු ආසා කරනවා
දෑත සවිමත් කරනවා
චූටි සවියක් දැනෙනවා
පොර ටෝක් වැඩි කරනවා
ජනයා තලලා පෙළනවා
අසාධාරණ කරනවා
අදහස් කුලකය: [අ]කලට ලියැවි, අවස්ථෝචිත, එකමත් එක රටක, සත්‍යාසන්න, හැපෙන කවි
අනේ මටත් යුද්දේ නැතුව පාලුයි අප්පා...
අනේ සාධු
උම්බෑ හඬ දසත ඇසෙනවා
සඟපතිවරු ඉටිපන්දම් වගේ දිලෙනවා
කෙල්ලෝ පැහැරගෙන ගිහිල්ලා
හු** ( හුඟක් ) මරණවා
සාරු සුනිල් දුමි අයියලා සැපට ඉන්නවා
තරහා බෝයි තරහා බෝයි
අපිටත් පොඩි ඉඩක් දෙන්න
අපි ආසයි පොරක් වෙන්න
රට වෙනුවෙන් දිවි පුදන්න
හසලක මොනවාද කලේ
කොබ්බැකඩුව මොකද කලේ
මට මතකත් නෑනේ අප්පා
හරි පුදුමයි මගේ මතකේ
බොබසේ හඬ දසත ඇසෙනවා
අපි ඔක්කොම හරි සතුටින් බුදුන් වඳිනවා
එක දෙයියෙක් නෑ ලෝකේ
අපි විතරයි ගිනි තනියෙන්
බුදුන් වැඳලා අපි විතරක් සැපට ඉන්නවා
ඒ උනාට මොනවා කලත්
ඒ අය නම් හමුදාවේ
ඒ වගේද මේ උතුමන්
සිවිල් පිට නේ දිවි පිදුවේ
පලා බබෙක් වගේ සැපට
හාංසි වී පොර ගහන්න
කවුරුත් නෑ අපෙ අදහස් බෙදාගන්න
අපි විතරක් ඉන්න නිසා
එකෙක් නෑනේ තෙල බෙදන්න
යුද්දේ නැතුව පාලු නිසා අපිට ඇඬෙනවා
ඉහත ඇති නිසඳැසක්(?) වැනි සටහන රචකයා අතින් ලියැවෙන්නේ, ටික කෙලෙකට ප්‍රථම ගෝ සඟරාවේ පලවන්නට යෙදුන වූ අංකුර නිර්මාණකරුවන් කිහිප දෙනෙකුගේ අනුග්‍රහයෙන් බිහිවූ "යුද්දේ නැතුව පාලුයි/Bored without war" යන සංකල්පය පාදක කරගනිමිනි. ෆේස්බුක් සහ යූටියුබ් ජාල ප්‍රවාහයන් හරහා උක්ත සංකල්පය පිළිබඳව ඔවුන්ගේ සමාජය පිළිබඳව කියැවීම දැකිය හැකි අතර ඉහත කවිය ඔවුන්ගේ සමාජ කියැවීම දුටු රචකයාගේ මනෝභාවයන් ගේ එකතුවක් විනා අනෙකක් නොවේ.
අදහස් කුලකය: [අ]කලට ලියැවි, 18+, එකමත් එක රටක, යුද්දේ නැතුව පාලුයි, වේදනා, හැපෙන කවි, හැරයාම්.
අසම්පූර්ණ කවියක්
මං ඔයාගෙ
වටේ යනකොට
මට පෙන්නේ
ඔයා මගේ
වටේ යනවා
බලන කොට
වටේ ගිහින්
අදහස් කුලකය: අවස්ථෝචිත, අසම්පූර්ණ, ආදර, එකමත් එක රටක, කම්මැලි, හැපෙන කවි, හැරයාම්.
කොටු බැම්ම මත හිඳ
අදහස් කුලකය: Ubuntu හීන, අරුමැසි[Fantasy], අවස්ථෝචිත, සත්‍යාසන්න, හැපෙන කවි, හැරයාම්.